Raudondvario I tvenkinys
54°58′1″ š. pl. 23°46′21″ r. ilg.﻿ / ﻿54.96694°š. pl. 23.77250°r. ilg.﻿ / 54.96694; 23.77250 Raudondvario I tvenkinys – tvenkinys Lietuvoje, Kauno rajone, 2,5 km į šiaurę nuo Raudondvario gyvenvietės centro. Sudarytas užtvenkus Bajoriškės upelį (Nevėžio intakas) 2,1 km nuo jo žiočių. Tvenkinio ilgis iš šiaurės vakarų į pietryčius – 0,2 km, plotis – iki 0,05 km. Altitudė 62,6 m. Krantai neaukšti, rytinis ir pietinis krantai apaugę medžiais ir krūmynais. Aplinkui daugiausia plyti dirbami laukai. Pasroviui iškart telkšo Raudondvario II tvenkinys ir prasideda Nevėžio kraštovaizdžio draustinis. Šalia įsikūręs Bernatonių kaimas.